title: Komisjoni rakendusmäärus (EL) nr 164/2014, 20. veebruar 2014 , millega muudetakse määrust (EÜ) nr 1484/95 kodulinnuliha- ja munasektori tüüpiliste hindade suhtes

text:
               21.2.2014

               ET

               Euroopa Liidu Teataja

               L 52/15

      KOMISJONI RAKENDUSMÄÄRUS (EL) nr 164/2014,
   20. veebruar 2014,
   millega muudetakse määrust (EÜ) nr 1484/95 kodulinnuliha- ja munasektori tüüpiliste hindade suhtes
   EUROOPA KOMISJON,
   võttes arvesse Euroopa Liidu toimimise lepingut,
   Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
   ning arvestades järgmist:

               (1)

               Komisjoni määruses (EÜ) nr 1484/95 (2) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

               (2)

               Kodulinnuliha- ja munasektori ning ovoalbumiini impordihindade määramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

               (3)

               Seetõttu tuleks määrust (EÜ) nr 1484/95 vastavalt muuta.

               (4)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1484/95 I lisa asendatakse käesoleva määruse lisas oleva tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. veebruar 2014

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  EÜT L 145, 29.6.1995, lk 47.

      LISA

            „I LISA

                        CN-kood

                        Toote kirjeldus

                        Tüüpiline hind
                        (eurot / 100 kg)

                        Artikli 3 lõikes 3 osutatud tagatis
                        (eurot / 100 kg)

                        Päritolu (1)

                        0207 12 10

                        Nn 70 % kanarümbad, külmutatud

                        120

                        0

                        AR

                        0207 12 90

                        Nn 65 % kanarümbad, külmutatud

                        133,5

                        0

                        AR

                        134,3

                        0

                        BR

                        0207 14 10

                        Kana ja kuke (liigist Gallus domesticus) kondita tükid, külmutatud

                        298,1

                        1

                        AR

                        225,1

                        23

                        BR

                        327,2

                        0

                        CL

                        259,8

                        12

                        TH

                        0207 27 10

                        Kalkuni kondita jaotustükid, külmutatud

                        303,0

                        0

                        BR

                        317,6

                        0

                        CL

                        0408 91 80

                        Munakollased

                        458,0

                        0

                        AR

                        1602 32 11

                        Kuumtöötlemata tooted kanast ja kukest (liigist Gallus domesticus)

                        253,1

                        10

                        BR

                        315,1

                        0

                        CL

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.”


title: Komisjoni rakendusmäärus (EL) nr 388/2014, 10. aprill 2014, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

text:
               16.4.2014

               ET

               Euroopa Liidu Teataja

               L 113/17

         KOMISJONI RAKENDUSMÄÄRUS (EL) nr 388/2014,
   10. aprill 2014,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur”), mis on esitatud kõnealuse määruse I lisas.

               (2)

               Külmutatud ja soolatud tursafilee (Gadus morhua, Gadus ogac, Gadus macrocephalus) klassifitseerimine alamrubriikidesse 0304 71 10 ja 0304 71 90 („külmutatud filee”) või alamrubriikidesse 0305 32 11 ja 0305 32 19 („soolatud filee”) sõltub suurel määral toote soolasisaldusest.

               (3)

               Soolatud tursk, tavaliselt nn „soolatursk” ja „vinnutatud tursk”, on traditsiooniline toode, mille üldsoolasisaldus on vähemalt 12 % massist ja mis sobib inimtoiduks ilma täiendava tööstusliku töötlemiseta. Sellisel juhul on ette nähtud, et sool imendub sügavale kalalihasse toote säilimisaja pikendamiseks.

               (4)

               Kergelt soolatud tursafilee (üldsoolasisaldusega tavaliselt umbes 2 %, kuid igal juhul alla 12 %) objektiivsed omadused on erinevad, kuna selle tegelik ja pikaajaline säilimine sõltub põhiliselt täiendavast välisest töötlemisest, näiteks külmutamisest.

               (5)

               Kombineeritud nomenklatuuri ühetaolise kohaldamise tagamiseks peaks külmutatud või soolatud tursafilee klassifitseerimine alamrubriikidesse 0304 71 10 ja 0304 71 90 või alamrubriikidesse 0305 32 11 ja 0305 32 19 seega sõltuma töötlusest, mis tagab toote tegeliku säilimise. See on kooskõlas Euroopa Kohtu praktikaga, kus kasutati sama kriteeriumi kergelt kuivatatud ja kergelt suitsutatud liha klassifitseerimisel (2).

               (6)

               Kergelt soolatud tursk tuleks seega klassifitseerida alamrubriikidesse 0304 71 10 ja 0304 71 90, kuna külmutamine on vajalik toote riknemise vältimiseks. Kui aga toote säilimise tagab soolasisaldus, tuleks tursafilee klassifitseerida alamrubriikidesse 0305 32 11 ja 0305 32 19.

               (7)

               Seega, et tagada selle ühetaoline tõlgendamine kogu liidus, tuleks lisada kombineeritud nomenklatuuri teise osa gruppi 3 lisamärkus.

               (8)

               Seetõttu tuleks määruse (EMÜ) nr 2658/87 I lisa vastavalt muuta.

               (9)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas sätestatud kombineeritud nomenklatuuri teise osa gruppi 3 lisatakse lisamärkus 1:

                  „1.

                  Alamrubriikides 0305 32 11 ja 0305 32 19 peetakse tursafileed (Gadus morhua, Gadus ogac, Gadus macrocephalus), mille üldsoolasisaldus on vähemalt 12 % massist ja mis sobib inimtoiduks ilma täiendava tööstusliku töötlemiseta, soolatud kalaks.
                  Külmutatud tursafilee üldsoolasisaldusega alla 12 % massist tuleb siiski klassifitseerida alamrubriikidesse 0304 71 10 ja 0304 71 90, kuna selle tegelik ja pikaajaline säilimine sõltub põhiliselt külmutamisest.”

   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. aprill 2014

            Komisjoni nimel

            presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  31. mai 1979. aasta otsus kohtuasjas 183/78, Galster vs. Hauptzollamt Hamburg-Jonas (EKL 1979, lk 2003).


title: Komisjoni rakendusmäärus (EL) nr 1335/2013, 13. detsember 2013 , millega muudetakse rakendusmäärust (EL) nr 29/2012 oliiviõli turustusnormide kohta

text:
               14.12.2013

               ET

               Euroopa Liidu Teataja

               L 335/14

         KOMISJONI RAKENDUSMÄÄRUS (EL) nr 1335/2013,
   13. detsember 2013,
   millega muudetakse rakendusmäärust (EL) nr 29/2012 oliiviõli turustusnormide kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 113 lõike 1 punkti a ja artikli 121 esimese lõigu punkti a koostoimes artikliga 4,
   ning arvestades järgmist:

               (1)

               Komisjoni rakendusmääruses (EL) nr 29/2012 (2) on sätestatud konkreetsed turustusnormid oliiviõlide ja oliivijääkõlide turustamiseks jaemüügietapis.

               (2)

               Tootjate, ettevõtjate ja tarbijate huvides tuleks kehtestada oliiviõli turustusnormid, et tagada toote kvaliteet ja võimaldada tõhusat võitlust pettuste vastu. Sel eesmärgil tuleks täiendada Euroopa Parlamendi ja nõukogu määrust (EL) nr 1169/2011 (3) erisätetega ning parandada turustusnormidest kinnipidamise kontrolli tõhusust.

               (3)

               Teaduslikud uuringud on kinnitanud, et valgus ja soojus halvendavad oliiviõli kvaliteeti. Selleks et tarbijat optimaalsetest säilitustingimustest nõuetekohaselt teavitada, peaksid etiketile olema selgelt märgitud ladustamise eritingimused.

               (4)

               Selleks et abistada tarbijat toodete valikul, on oluline tagada etiketil esitatava kohustusliku teabe hea loetavus. Seetõttu on asjakohane kehtestada eeskirjad, milles käsitletakse etiketi peamises vaateväljas esitatava kohustusliku teabe loetavust ja teabe hulka.

               (5)

               Selleks et tarbija saaks veenduda toote värskuses, tuleks ette näha, et vabatahtlikku teavet saagiaasta kohta võib etiketil esitada ainult juhul, kui pakendi sisu on täies ulatuses (100 %) valmistatud vastava aasta saagist.

               (6)

               Lihtsustamise huvides on asjakohane ette näha, et sellise toidu märgistamisel, mida säilitatakse ainult oliiviõlis, ei pea enam märkima lisatud õli massiprotsenti toiduaine netokaalust.

               (7)

               Selleks et tagada kooskõla komisjoni määruse (EMÜ) nr 2568/91 (4) ja rakendusmääruse (EL) nr 29/2012 vahel, eelkõige seoses kontrollitulemuste lubatud kõikumisega, on vaja kohandada kõnealuse rakendusmääruse asjakohast sätet.

               (8)

               Liikmesriigid peavad kontrollima, et etiketil olevate märgete õigsus ja käesoleva määruse järgimine oleksid tagatud. Seepärast tuleks riskianalüüsi alusel tõhustada ja ühtlustada nii kontrolli selle üle, kas toote müüginimetus vastab pakendi sisule, kui ka vastavaid karistusi. Selline lähenemisviis peaks võimaldama võidelda pettuste vastu, sest kõikide liikmesriikide jaoks kehtestatakse minimaalsed kontrollinõuded ning ühtlustatakse komisjonile esitatavate aruannete nõudeid.

               (9)

               Liikmesriigid peaksid sätestama riikliku tasandi karistused. Ettenähtud karistused peaksid olema tõhusad, proportsionaalsed ja hoiatavad.

               (10)

               Liidus valmistatud ja märgistatud toodete või enne käesolevat määrust liitu imporditud selliste toodete suhtes, mis vastavad rakendusmäärusele (EL) nr 29/2012), tuleks kohaldada üleminekuaega, et ettevõtjad võiksid ära kasutada olemasolevad pakendivarud ja turustada juba pakendatud tooteid.

               (11)

               Komisjon on loonud infosüsteemi, mis võimaldab komisjonisiseses töökorralduses ja ühise põllumajanduspoliitikaga seotud asutustega suhtlemisel hallata dokumente ja menetlusi elektrooniliselt. Eeldatakse, et mitmeid rakendusmääruses (EL) nr 29/2012 sätestatud teatamiskohustusi saab täita kõnealuse süsteemi kaudu kooskõlas komisjoni määrusega (EÜ) nr 792/2009 (5).

               (12)

               Seepärast tuleks rakendusmäärust (EL) nr 29/2012 vastavalt muuta.

               (13)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 29/2012 muudetakse järgmiselt.

               1)

               Lisatakse artiklid 4a ja 4b:
               „Artikkel 4a
               Artikli 1 lõikes 1 osutatud õlide puhul peab pakendile või sellele kinnitatud etiketile olema märgitud teave õli säilitamise eritingimuste, st pimedas ja jahedas säilitamise kohta.
               Artikkel 4b
               Artikli 3 esimeses lõigus ning, kui see on asjakohane, siis artikli 4 lõike 1 esimeses lõigus osutatud kohustuslikud andmed esitatakse märgistusel peamises vaateväljas, nagu see on määratletud Euroopa Parlamendi ja nõukogu määruse (EL) nr 1169/2011 (6) artikli 2 lõike 2 punktis 1, st samal etiketil või samale pakendile paigutatud mitmel etiketil või otse pakendil. Kõnealused kohustuslikud andmed peavad olema täielikud ja esitatud ühtse tekstina.

               2)

               Artikli 5 esimesse lõiku lisatakse punkt e:

                           „e)

                           määruse (EÜ) nr 1234/2007 XVI lisa punkti 1 alapunktides a ja b osutatud õlide puhul võib saagiaasta märkida ainult juhul, kui pakendi sisu on täies ulatuses (100 %) valmistatud vastava aasta saagist.”

               3)

               Artikli 6 lõike 2 esimene lõik asendatakse järgmisega:
               „2.   Välja arvatud nõukogu määrustes (EMÜ) nr 1536/92 (7) ja (EMÜ) nr 2136/89 (8) osutatud tahke toidu puhul, mida säilitatakse ainult oliiviõlis, tuleb juhul, kui artikli 1 lõikes 1 osutatud õlide olemasolu muudes kui käesoleva artikli lõikes 1 osutatud toiduainetes on sõnade, kujundite või graafiliste kujutistena etiketil esile tõstetud mujal kui koostisosade loetelus, lisada vahetult toiduaine müüginimetuse järele artikli 1 lõikes 1 osutatud oliiviõlide kogus protsendimäärana asjaomase toiduaine netomassist.

               4)

               Artikli 7 teine lõige jäetakse välja.

               5)

               Lisatakse artikkel 8a:
               „Artikkel 8a
               Lähtudes määruse (EMÜ) nr 2568/91 artiklis 2a osutatud riskianalüüsist, kontrollib iga liikmesriik etiketil olevate märgete õigsust, eelkõige toote müüginimetuse vastavust pakendi sisule. Kõigi avastatud rikkumiste puhul ja juhul, kui etiketile märgitud tootja, pakendaja või müüja asub mõnes muus liikmesriigis, taotleb asjaomase liikmesriigi kontrolliasutus kontrollimist vastavalt artikli 8 lõikele 2.”

               6)

               Artikli 9 lõike 1 esimene lõik asendatakse järgmisega:
               „1.   Ilma et see piiraks määruse (EÜ) nr 1234/2007 ja määruse (EMÜ) nr 2568/91 artikli 3 kohaldamist, näevad liikmesriigid käesoleva määruse rikkumise eest ette liikmesriigi tasandil tõhusate, proportsionaalsete ja hoiatavate karistuste kohaldamise.”

               7)

               Artikkel 10 asendatakse järgmisega:
               „Artikkel 10
               Asjaomased liikmesriigid esitavad komisjonile hiljemalt iga aasta 31. maiks aruande, mis sisaldab eelmise aasta kohta järgmiseid andmeid:

                           a)

                           kooskõlas artikli 8 lõikega 2 saadud kontrollitaotlused;

                           b)

                           teostatud kontrollid ning eelmisel turustusaastal alustatud, kuid veel lõpetamata kontrollid;

                           c)

                           määruse (EMÜ) nro2568/91 XXI lisas esitatud vormi kohane teave artiklis 8a osutatud kontrollide teostamise kohta;

                           d)

                           teostatud kontrollidele järgnenud meetmed ning kohaldatavad karistused.

                     Aruandes esitatakse osutatud teave selle kalendriaasta kohta, millal kontrollimine teostati, ning rikkumiste kategooriate kaupa. Vajaduse korral märgitakse ära kõik tekkinud erilised raskused ja ettepanekud kontrolli parandamise kohta.”

               8)

               Lisatakse artikkel 10a:
               „Artikkel 10a
               Käesolevas määruses osutatud teatised edastatakse vastavalt komisjoni määrusele (EÜ) nr 792/2009 (9).

         Artikkel 2
   Rakendusmäärusele (EL) nr 29/2012 vastavaid tooteid, mis on valmistatud ja märgistatud Euroopa Liidus või on Euroopa Liitu imporditud ning mis on vabasse ringlusesse lubatud enne 13. detsembrit 2014, võib turustada kuni varude ammendumiseni.
   Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 13. detsembrist 2014. Käesoleva määruse artikli 1 punkti 7, milles käsitletakse rakendusmääruse (EL) nr 29/2012 artikli 10 punkti c, rakendatakse alates 1. jaanuarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  Komisjoni rakendusmäärus (EL) nr 29/2012, 13. jaanuar 2012, oliiviõli turustusnormide kohta (ELT L 12, 14.1.2012, lk 14).

      (3)  Euroopa Parlamendi ja nõukogu määrus (EL) nr 1169/2011, 25. oktoober 2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).

      (4)  Komisjoni määrus (EMÜ) nr 2568/91, 11. juuli 1991, oliiviõlide ja pressimisjääkide omaduste ja asjakohaste analüüsimeetodite kohta (EÜT L 248, 5.9.1991, lk 1).

      (5)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      (6)  Euroopa Parlamendi ja nõukogu määrus (EL) nr 1169/2011, 25. oktoober 2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).”

      (7)  Nõukogu määrus (EMÜ) nr 1536/92, 9. juuni 1992, millega sätestatakse tuuni- ja pelamiidikonservide ühised turustusnormid (EÜT L 163, 17.6.1992, lk 1).

      (8)  Nõukogu määrus (EMÜ) nr 2136/89, 21. juuni 1989, millega sätestatakse sardiinikonservide ühised turustusnormid ning sardiinikonservide ja sardiinikonservilaadsete toodete müüginimetused (EÜT L 212, 22.7.1989, lk 79).”

      (9)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).”


title: Komisjoni rakendusmäärus (EL) nr 1198/2012, 13. detsember 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               14.12.2012

               ET

               Euroopa Liidu Teataja

               L 342/31

         KOMISJONI RAKENDUSMÄÄRUS (EL) nr 1198/2012,
   13. detsember 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  48,7

                  MA

                  84,8

                  TN

                  104,4

                  TR

                  89,6

                  ZZ

                  81,9

                  0707 00 05

                  AL

                  88,1

                  JO

                  174,9

                  MA

                  133,1

                  TR

                  141,0

                  ZZ

                  134,3

                  0709 93 10

                  MA

                  140,7

                  TR

                  104,3

                  ZZ

                  122,5

                  0805 10 20

                  TR

                  73,8

                  ZA

                  51,4

                  ZW

                  43,2

                  ZZ

                  56,1

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  JM

                  129,1

                  MA

                  106,4

                  TR

                  82,4

                  ZZ

                  106,0

                  0805 50 10

                  TR

                  76,3

                  ZZ

                  76,3

                  0808 10 80

                  CA

                  157,2

                  MK

                  37,9

                  NZ

                  165,3

                  US

                  159,7

                  ZA

                  138,0

                  ZZ

                  131,6

                  0808 30 90

                  CN

                  100,5

                  TR

                  135,1

                  US

                  160,6

                  ZZ

                  132,1

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2015/862, 3. juuni 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               4.6.2015

               ET

               Euroopa Liidu Teataja

               L 137/8

         KOMISJONI RAKENDUSMÄÄRUS (EL) 2015/862,
   3. juuni 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. juuni 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  46,1

                  MA

                  77,9

                  MK

                  71,9

                  TN

                  138,3

                  TR

                  80,1

                  ZZ

                  82,9

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  70,0

                  ZZ

                  70,0

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  93,1

                  BR

                  100,6

                  CL

                  138,8

                  NZ

                  131,1

                  US

                  219,4

                  ZA

                  132,9

                  ZZ

                  136,0

                  0809 10 00

                  TR

                  288,5

                  ZZ

                  288,5

                  0809 29 00

                  US

                  507,5

                  ZZ

                  507,5

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2016/1617, 8. september 2016, millega tehakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2016 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega

text:
               9.9.2016

               ET

               Euroopa Liidu Teataja

               L 242/22

         KOMISJONI RAKENDUSMÄÄRUS (EL) 2016/1617,
   8. september 2016,
   millega tehakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2016 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 75 lõiget 3,
   ning arvestades järgmist:

               (1)

               Vastavalt määruse (EL) nr 1306/2013 artikli 75 lõike 1 kolmandale lõigule võivad liikmesriigid Euroopa Parlamendi ja nõukogu määruse (EL) nr 1307/2013 (2) alusel teha 16. oktoobrist kuni 30. novembrini ettemakseid otsetoetuste puhul kuni 50 % ulatuses ning Euroopa Parlamendi ja nõukogu määruse (EL) nr 1305/2013 (3) alusel pindalapõhiste ja loomadega seotud toetusmeetmete puhul kuni 75 % ulatuses.

               (2)

               Määruse (EL) nr 1306/2013 artikli 75 lõikes 2 sätestatakse, et nimetatud artikli lõikes 1 osutatud makseid, sealhulgas otsetoetuste ettemakseid, ei tehta enne, kui kõnealuse määruse artikli 74 kohaselt tehtavad haldus- ja kohapealsed kontrollid on lõpule viidud. Maaelu arenguga seotud pindalapõhiste ja loomadega seotud toetusmeetmete puhul lubatakse määruse (EL) nr 1306/2013 artikli 75 lõikega 2 siiski teha ettemakseid pärast kõnealuse määruse artikli 59 lõike 1 kohaste halduskontrollide lõpuleviimist.

               (3)

               Raske majandusliku olukorra püsimine teatavates põllumajandussektorites ja eriti piimaturul tekitab toetusesaajatele jätkuvalt suuri rahalisi raskusi ja rahavooga seotud probleeme.

               (4)

               Lisaks sellele esineb teatavates liikmesriikides jätkuvalt haldusprobleeme, mis ilmnesid otsetoetuste kava ja maaelu arengu meetmete uue õigusraamistiku esimesel rakendamisaastal, ning nende probleemide tõttu on mõnes liikmesriigis hilinenud maksete tegemine toetusesaajatele taotlusaasta 2015 eest.

               (5)

               Arvestades nende seonduvate asjaolude erandlikku laadi ja rahalisi raskusi, mis toetusesaajatel nende tõttu on, tuleb nimetatud raskusi leevendada, kehtestades erandi määruse (EL) nr 1306/2013 artikli 75 lõike 1 kolmandast lõigust, et võimaldada liikmesriikidel teha toetusesaajatele taotlusaasta 2016 eest suuremaid ettemakseid.

               (6)

               Lisaks on taotlusaasta 2016 taotlusprotsessi ettevalmistamisega seotud uute nõuete tõttu lükkunud edasi ühtse taotluse, toetuse- ja maksetaotluste ning toetusõiguste taotluste või põhitoetuskava toetusõiguste väärtuse suurendamise taotluste töötlemine. Selle tagajärjel viiakse vajalikud kontrollid tõenäoliselt lõpule tavapärasest hiljem.

               (7)

               Seetõttu on vaja teha määruse (EL) nr 1306/2013 artikli 75 lõike 2 esimesest lõigust erand, millega võimaldatakse teha otsetoetuste ettemaksed pärast komisjoni rakendusmääruse (EL) nr 809/2014 (4) artiklites 28 ja 29 täpsustatud halduskontrollide lõpuleviimist. On siiski äärmiselt tähtis, et selline erand ei takistaks usaldusväärset finantsjuhtimist ega piisava kinnituse saamise nõuet. Seepärast vastutavad sellist erandit kasutavad liikmesriigid kõikide vajalike meetmete võtmise eest, et vältida üleliigsete summade maksmist ning tagada alusetult makstud summade kiire ja tegelik sissenõudmine. Lisaks sellele peaks kõnealuse erandi kasutamine olema hõlmatud määruse (EL) nr 1306/2013 artikli 7 lõike 3 punktis b osutatud vahendite haldaja kinnitusega taotlusaasta 2017 kohta.

               (8)

               Käesoleva määrusega ettenähtud meetmed on kooskõlas põllumajandusfondide komitee, otsetoetuste korralduskomitee ja maaelu arengu nõuandekomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EL) nr 1306/2013 artikli 75 lõike 1 kolmandast lõigust võivad liikmesriigid teha taotlusaastaga 2016 seoses ettemakseid määruse (EL) nr 1307/2013 I lisas loetletud otsetoetuste puhul kuni 70 % ulatuses ja määruse (EL) nr 1306/2013 artikli 67 lõikes 2 osutatud maaelu arengu raames antava toetuse puhul kuni 85 % ulatuses.
   Artikkel 2
   Erandina määruse (EL) nr 1306/2013 artikli 75 lõike 2 esimesest lõigust võivad liikmesriigid taotlusaastaga 2016 seoses teha määruse (EL) nr 1307/2013 I lisas loetletud otsetoetuste ettemakseid pärast määruse (EL) nr 1306/2013 artiklis 74 osutatud halduskontrollide lõpuleviimist.
   Artikkel 3
   Liikmesriikide puhul, kes kohaldavad käesoleva määruse artiklit 2, peab määruse (EL) nr 1306/2013 artikli 7 lõike 3 punkti b kohane vahendite haldaja kinnitus sisaldama 2017. eelarveaasta kohta kinnitust, et toetusesaajatele üleliigsete summade maksmist on välditud ning et alusetult makstud summad on kiiresti ja tegelikult sisse nõutud kogu vajaliku teabe kontrollimise põhjal.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2016

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

      (3)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).

      (4)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).


title: Komisjoni rakendusmäärus (EL) 2017/1223, 5. juuli 2017, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Tomme de Savoie (KGT)]

text:
               7.7.2017

               ET

               Euroopa Liidu Teataja

               L 174/14

         KOMISJONI RAKENDUSMÄÄRUS (EL) 2017/1223,
   5. juuli 2017,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Tomme de Savoie (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 1107/96 (2) alusel registreeritud kaitstud geograafilise tähise „Tomme de Savoie“ spetsifikaadi muudatusele.

               (2)

               Prantsuse ametiasutused teatasid 23. novembri 2015. aasta kirjas komisjonile, et kooskõlas 29. oktoobri 2015. aasta korraldusega, milles käsitletakse kaitstud geograafilist tähist „Tomme de Savoie“ (avaldatud Prantsuse Vabariigi ametlikus teatajas 7. novembril 2015), on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2017 ja kuni 31. oktoobrini 2025 kehtestatud ettevõtjatele, kes tegutsevad Prantsusmaa territooriumil ja vastavad kõnealuse artikli tingimustele. Riikliku vastuväite esitamise menetluse raames esitas üks ettevõtja vastuväite nõudele, mille kohaselt peab vähemalt 150 päeval aastas sisalduma piimalehmade põhisöödas vähemalt 50 % haljassööta, ja neli ettevõtjat esitasid vastuväite nõudele, mille kohaselt peab vähemalt 75 % põllumajandusliku majapidamise piimalehmadest kuuluma tõugudesse Abondance, Montbéliarde või Tarentaise, märkides, et nad vajavad oma põllumajanduslike majapidamiste kohandamiseks lisaaega. Ettevõtjad on juustu „Tomme de Savoie“ pidevalt ja õiguspäraselt turustanud vähemalt viie aasta jooksul enne taotluse esitamist. Asjaomane ettevõtja, kelle üleminekuperiood lõppeb 31. detsembril 2017, on GAEC Le Seysselan, Vallod, 74910 SEYSSEL ja asjaomased ettevõtjad, kelle üleminekuperiood lõppeb 31. oktoobril 2025, on EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville.

               (3)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (4)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Tomme de Savoie“ (KGT) spetsifikaadi muudatus kiidetakse heaks.
   Artikkel 2
   Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on kooskõlas 29. oktoobri 2015. aasta korraldusega, milles käsitletakse kaitstud geograafilist tähist „Tomme de Savoie“ (avaldatud Prantsuse Vabariigi ametlikus teatajas 7. novembril 2015), ja määruse (EL) nr 1151/2012 artikli 15 lõike 4 alusel kehtestanud kõnealuse artikli tingimustele vastavatele ettevõtjatele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  ELT C 58, 23.2.2017, lk 30.


title: Komisjoni rakendusmäärus (EL) 2017/838, 17. mai 2017, millega muudetakse määrust (EÜ) nr 889/2008 teatavate mahepõllumajanduslike vesiviljelusloomade sööda osas (EMPs kohaldatav tekst )

text:
               18.5.2017

               ET

               Euroopa Liidu Teataja

               L 125/5

         KOMISJONI RAKENDUSMÄÄRUS (EL) 2017/838,
   17. mai 2017,
   millega muudetakse määrust (EÜ) nr 889/2008 teatavate mahepõllumajanduslike vesiviljelusloomade sööda osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 15 lõiget 2 ja artikli 16 lõiget 1,
   ning arvestades järgmist:

               (1)

               Määrusega (EÜ) nr 834/2007 on kehtestatud vesiviljelusloomade mahepõllumajandusliku tootmise põhinõuded, sealhulgas nõuded söödale. Nende nõuete rakendamise üksikasjalikud eeskirjad on kehtestatud komisjoni määruses (EÜ) nr 889/2008 (2).

               (2)

               Määruse (EÜ) nr 834/2007 artikli 15 lõike 1 punkti d alapunktis i on nõutud, et kalu ja koorikloomi tuleb sööta söödaga, mis vastab looma toitainevajadustele tema arengu eri etappidel.

               (3)

               Määruse (EÜ) nr 889/2008 artiklis 25l on sätestatud erieeskirjad kõnealuse määruse XIIIa lisa 6., 7. ja 9. jaos osutatud teatavate vesiviljelusloomade sööda kohta. Kõnealuses artiklis sätestatud eeskirjadega on seatud prioriteet kasutada looduslikku sööta, kui see on saadaval.

               (4)

               Määruse (EÜ) nr 889/2008 artikli 25l lõike 1 alusel tuleb asjaomaseid loomi sööta tiikides ja järvedes looduslikult leiduva söödaga. Kõnealuse määruse artikli 25l lõikega 2 on lubatud kasutada mahepõllumajanduslikku taimset sööta või merevetikaid, kui loodusliku sööda varu kogus ei ole piisav. Kõnealuse määruse artikli 25l lõike 3 punktides a ja b on protsentides kehtestatud kalajahu ja kalaõli maksimaalne osakaal, mida tohib lisada pangasiuse ja krevettide söödaratsioonile, kui looduslikku sööta täiendatakse.

               (5)

               Haudejaama etapis on looduslik sööt piiratud või puudub täiesti. Liikmesriigid on teatanud komisjonile, et määruse (EÜ) nr 889/2008 artikli 25l lõike 3 punktis b sätestatud viburhännaklaste, eelkõige tiigerkrevettide (Penaeus monodon) söötmise eeskirjad põhjustaksid alatoitumust ning suurendaksid suremust, kui neid rakendataks nende loomade noorvormide puhul haudejaama keskkonnas.

               (6)

               Määruse (EÜ) nr 889/2008 artikli 25l lõikes 1 on nõutud, et asjaomaseid loomi söödetaks tiikides ja järvedes looduslikult leiduva söödaga. Kõnealuses artiklis kehtestatud eeskiri peaks kehtima üksnes järelkasvatuse (grow-out) etappides, kui loomi peetakse pigem tiikides ja järvedes kui haudejaamas, kus looduslikku sööta ei ole piisavalt. See on eriti oluline alates 31. detsembrist 2016, kui määruse (EÜ) nr 889/2008 artikli 25e lõike 3 kohaselt ei ole enam võimalik viia muudes kui mahepõllumajanduslikes tingimustes kasvatatud vesiviljelusloomade noorvorme mahepõllumajanduslikku ettevõttesse. Enne seda kuupäeva oli lubatud pärast haudejaama etappi viia teatav osa muudes kui mahepõllumajanduslikes tingimustes kasvatatud noorvormidest mahepõllumajanduslikku kasvandusse.

               (7)

               Lisaks kinnitas komisjoni otsusega 2009/427/EÜ (3) asutatud mahepõllumajandusliku tootmise tehnilise nõuande eksperdirühm (edaspidi „eksperdirühm“), et määruse (EÜ) nr 889/2008 artikli 25l lõike 3 punktides a ja b sisalduvad erieeskirjad on rakendatavad üksnes järelkasvatuse etappides (4). Eksperdirühm leidis, et kõnealuses artiklis sätestatud kalajahu ja kalaõli piirangud ei võimalda täita loomade elu varajaste etappide toitumuslikke vajadusi haudejaama keskkonnas.

               (8)

               Komisjon on kindlaks teinud, et on vaja muuta teatavate vesiviljelusloomade sööta käsitlevaid eeskirju, täpsustades, et need eeskirjad kehtivad üksnes järelkasvatuse etappidel. Sellele järeldusele jõudmisel on komisjon võtnud arvesse määruse (EÜ) nr 834/2007 artikli 15 lõike 1 punkti d alapunktiga i kehtestatud nõuet täita loomade elu eri etappide toitumuslikke vajadusi, määruse (EÜ) nr 889/2008 artikliga 25l seatud prioriteeti kasutada looduslikku sööta ning eksperdirühma arvamust.

               (9)

               Seepärast tuleks määrust (EÜ) nr 889/2008 vastavalt muuta.

               (10)

               Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 889/2008 artikli 25l lõige 1 asendatakse järgmisega:

      „1.   Järelkasvatuse etappides tuleb XIIIa lisa 6., 7. ja 9. jaos osutatud vesiviljelusloomi sööta tiikides ja järvedes looduslikult leiduva söödaga.“

   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2017

            Komisjoni nimel

            president

         Jean-Claude JUNCKER

      (1)  ELT L 189, 20.7.2007, lk 1.

      (2)  Komisjoni 5. septembri 2008. aasta määrus (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).

      (3)  Komisjoni 3. juuni 2009. aasta otsus 2009/427/EÜ, millega luuakse mahepõllumajandusliku tootmise tehnilise nõuande eksperdirühm (ELT L 139, 5.6.2009, lk 29).

      (4)  Lõpparuanne: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf


title: Komisjoni rakendusmäärus (EL) nr 1007/2013, 18. oktoober 2013 , millega nõukogu määruse (EÜ) nr 847/96 artikli 4 lõike 2 kohaselt lisatakse Prantsusmaa ja Hispaania 2013.–2014. aasta anšoovisepüügi kvoodile Biskaia lahe piirkonnas kogused, mille nimetatud riigid olid peatanud püügihooajal 2012–2013

text:
               19.10.2013

               ET

               Euroopa Liidu Teataja

               L 279/61

         KOMISJONI RAKENDUSMÄÄRUS (EL) nr 1007/2013,
   18. oktoober 2013,
   millega nõukogu määruse (EÜ) nr 847/96 artikli 4 lõike 2 kohaselt lisatakse Prantsusmaa ja Hispaania 2013.–2014. aasta anšoovisepüügi kvoodile Biskaia lahe piirkonnas kogused, mille nimetatud riigid olid peatanud püügihooajal 2012–2013
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (1) eelkõige selle artikli 4 lõiget 2,
   ning arvestades järgmist:

               (1)

               Määruse (EÜ) nr 847/96 artikli 4 lõike 2 kohaselt võivad liikmesriigid paluda komisjonilt enne neile eraldatud kvoodi kohaldamise aasta 31. oktoobrit peatada kuni 10 % kvoodist ja kanda see üle järgmisse aastasse. Komisjon peab peatatud koguse lisama asjaomasele kvoodile.

               (2)

               Biskaia lahe (ICESi VIII alapiirkond) anšoovisevaru lubatud kogupüük ja iga liikmesriigi kvoot kehtestatakse püügihooajaks, mis kestab 1. juulist kuni järgmise aasta 30. juunini.

               (3)

               Nõukogu 27. juuli 2012. aasta määrusega (EL) nr 694/2012, millega määratakse kindlaks anšoovisepüügi võimalused Biskaia lahes püügihooajaks 2012–2013, (2) kehtestati Biskaia lahe (ICESi VIII alapiirkond) anšoovise püügikvoodid ajavahemikuks 1. juulist 2012 kuni 30. juunini 2013.

               (4)

               Nõukogu 23. juuli 2013. aasta määrusega (EL) nr 713/2013, millega määratakse kindlaks anšoovisepüügi võimalused Biskaia lahes püügihooajaks 2013–2014, (3) kehtestati Biskaia lahe (ICESi VIII alapiirkond) anšoovise püügikvoodid ajavahemikuks 1. juulist 2013 kuni 30. juunini 2014.

               (5)

               Asjakohaste püügivõimalusi käsitlevate määruste alusel, võttes arvesse püügivõimaluste vahetamist vastavalt nõukogu 20. detsembri 2002 määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (4) artikli 20 lõikele 5 ja kvootide ülekandmist vastavalt määruse (EÜ) nr 847/96 artikli 4 lõikele 2, olid Prantsusmaale ja Hispaaniale kättesaadavad Biskaia lahe piirkonna anšoovisekvoodid püügihooaja 2012–2013 lõpuks vastavalt 4 876 ja 16 460 tonni.

               (6)

               Püügihooaja 2012–2013 lõpus teatasid Prantsusmaa ja Hispaania, et on püüdnud Biskaia lahest kokku vastavalt 4 805,1 ja 11 275,2 tonni anšoovist.

               (7)

               Määruse (EÜ) nr 847/96 artikli 4 lõike 2 kohaselt esitasid Prantsusmaa ja Hispaania taotluse peatada osa nende 2012.–2013. püügihooaja anšoovisepüügi kvoodist ja kanda see üle järgmisse püügihooaega. Peatatud kogused tuleks kõnealuses määruses osutatud piires lisada 2013.–2014. aasta kvootidele.

               (8)

               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Prantsusmaa jaoks vastavalt määrusele (EL) nr 713/2013 kindlaks määratud kalapüügikvooti Biskaia lahes suurendatakse 70,9 tonni võrra.
   2.   Hispaania jaoks vastavalt määrusele (EL) nr 713/2013 kindlaks määratud kalapüügikvooti Biskaia lahes suurendatakse 1 646 tonni võrra.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2013

            Komisjoni nimel

            president

         José Manuel BARROSO

      (1)  EÜT L 115, 9.5.1996, lk 3.

      (2)  ELT L 203, 31.7.2012, lk 26.

      (3)  ELT L 201, 26.7.2013, lk 8.

      (4)  EÜT L 358, 31.12.2002, lk 59.


title: Komisjoni rakendusmäärus (EL) nr 336/2014, 28. märts 2014 , teatavate kaupade klassifitseerimise kohta kombineeritud nomenklatuuris

text:
               2.4.2014

               ET

               Euroopa Liidu Teataja

               L 99/1

         KOMISJONI RAKENDUSMÄÄRUS (EL) nr 336/2014,
   28. märts 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. märts 2014

            Komisjoni nimel

            presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Jaemüügiks pakendatud komplekt (nn traadita tahavaatekaamera süsteem) paigaldamiseks mootorsõidukitesse, koosneb järgmistest komponentidest:

                              —

                              päevase ja öise salvestuse telekaamera CMOS-anduriga ja 2,4 mm objektiiviga,

                              —

                              traadita videosignaali saatja antenniga;

                              —

                              traadita 2,4 GHz vastuvõtja videosignaali jaoks vedelkristallvärvimonitoriga (LCD), mille diagonaal on 17,8 cm (7 tolli) ja eraldusvõime 480 × 240 pikslit. Sellel on funktsiooninupud ja audio-video-liides väliste heli- või videoseadmete ühendamiseks.

                        Telekaamera ei salvesta heli.
                  Toode on ette nähtud kasutamiseks näiteks autodes, bussides või haagistes ja see võimaldab juhil taha näha.

                  8528 72 40

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 8528, 8528 72 ja 8528 72 40 sõnastusega.
                  Toode koosneb jaekaubanduse jaoks mõeldud komplektina esitatud kaupadest üldreegli 3 b tähenduses, sest erinevad komponendid on komplekteeritud erivajaduse täitmiseks või kindlaks tegevuseks.
                  Komplekt koosneb televisiooni saateaparaadist (alamrubriik 8525 50), telekaamerast (alamrubriik 8525 80) ja televisiooni vastuvõtuseadmest (alamrubriik 8528 72). Ükski komponent ei anna komplektile selle põhiomadusi, kuna kõik nad on komplekti funktsioneerimiseks võrdselt tähtsad.
                  Komplekt tuleb seega klassifitseerida CN-koodi 8528 72 40 alla kui muu värvipildiga, vedelkristallekraaniga (LCD) televisiooni vastuvõtuseade.


title: Komisjoni rakendusmäärus (EL) nr 207/2013, 11. märts 2013 , millega tehakse erand nõukogu määrusest (EÜ) nr 73/2009 seoses 2013. aastaks tehtud eritoetuse otsuse läbivaatamise tähtajaga ning komisjoni määrusest (EÜ) nr 1120/2009 seoses sellisest läbivaatamisest teatamisega

text:
               12.3.2013

               ET

               Euroopa Liidu Teataja

               L 68/14

         KOMISJONI RAKENDUSMÄÄRUS (EL) nr 207/2013,
   11. märts 2013,
   millega tehakse erand nõukogu määrusest (EÜ) nr 73/2009 seoses 2013. aastaks tehtud eritoetuse otsuse läbivaatamise tähtajaga ning komisjoni määrusest (EÜ) nr 1120/2009 seoses sellisest läbivaatamisest teatamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 142 punkte c ja r,
   ning arvestades järgmist:

               (1)

               Määruse (EÜ) nr 73/2009 artikli 68 lõike 8 kohaselt võivad kõnealuse määruse artikli 69 lõikes 1 osutatud otsuse teinud liikmesriigid 1. septembriks 2012 oma otsuse läbi vaadata ja otsustada alates 2013. aastast muuta artikli 68 lõikes 1 sätestatud eritoetuse rahastamise summasid või lõpetada kõnealuse toetuse kohaldamine.

               (2)

               Mõnda liidu ja maailma peamist teraviljatarnijat mõjutanud halbadest ilmastikutingimustest tuleneva pideva söödahindade tõusu tõttu 2012. aastal on liikmesriikides halvenenud eelkõige piima-, veise- ja vasikaliha- ning lamba- ja kitselihasektori põllumajandusettevõtete majanduslik olukord. Kõnealustes sektorites tekkisid 2012. aasta lõpus tõsised finantsraskused, kuna söödahinnad moodustasid tootmiskuludest märkimisväärse osa. Sellest tuleneva hädaolukorra tõttu on reaalne oht, et aeglustub või peatub tegevus, mis võib tingida tootmise vähenemise või lõpetamise kõnealustes sektorites. Praegust olukorda ei olnud võimalik ette näha sel ajal, kui liikmesriigid oleksid võinud läbi vaadata 2013. aastat käsitlevad otsused vastavalt määruse (EÜ) nr 73/2009 artikli 68 lõikele 8.

               (3)

               Artikli 68 lõikes 1 sätestatud eritoetus tundub sellistes olukordades olevat sobiv meede, et anda toetust ettevõtetele, mille elujõulisus on ohustatud. Selleks et leida lahendus piima-, veise- ja vasikaliha- ning lamba- ja kitselihasektori põllumajandustootjate olukorra halvenemisele ning vältida tõsiseid praktilisi ja konkreetseid probleeme, mis võivad tekkida siis, kui tootjad alustavad muude põllumajandustegevustega või kui põllumajandusettevõte läheb üle teistele ettevõtetele, tuleks liikmesriikidel lubada 2013. aastaks tehtud otsused läbi vaadata uue ajavahemiku jooksul.

               (4)

               Samal põhjusel tuleks pikendada komisjonile sellisest läbivaatamisest teatamise tähtaega, mis on sätestatud komisjoni 29. oktoobri 2009. aasta määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) III jaotises sätestatud ühtse otsemaksete kava üksikasjalikud rakenduseeskirjad) (2) artikli 50 lõikes 3.

               (5)

               Seepärast on asjakohane teha erand määrusest (EÜ) nr 73/2009 ja määrusest (EÜ) nr 1120/2009.

               (6)

               Kuna kõnealused erandid käsitlevad aastat 2013, peaks käesolev määrus jõustuma selle Euroopa Liidu Teatajas avaldamise päeval.

               (7)

               Käesoleva määrusega ette nähtud meetmed on kooskõlas otsetoetuste korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erand määrusest (EÜ) nr 73/2009
   Erandina määruse (EÜ) nr 73/2009 artikli 68 lõikest 8 võivad liikmesriigid 22. märtsiks 2013 läbi vaadata kõnealuse määruse artikli 69 lõike 1 kohaselt tehtud otsused seoses piima-, veise- ja vasikaliha- ning lamba- ja kitselihasektoris alates 2013. aastast antava eritoetusega.
   Artikkel 2
   Erand määrusest (EÜ) nr 1120/2009
   Erandina määruse (EÜ) nr 1120/2009 artikli 50 lõike 3 esimesest lõigust teavitavad liikmesriigid komisjoni 22. märtsiks 2013 eritoetusmeetmetest, mida nad kavatsevad kohaldada piima-, veise- ja vasikalihasektoris ja/või lamba- ja kitselihasektoris.
   Artikkel 3
   Jõustumine
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2013

            Komisjoni nimel

            president

         José Manuel BARROSO

      (1)  ELT L 30, 19.1.2009, lk 16.

      (2)  ELT L 316, 2.12.2009, lk 1.


title: Komisjoni rakendusmäärus (EL) nr 1112/2011, 3. november 2011 , millega muudetakse määruse (EL) nr 206/2010 II lisa seoses Paraguayd käsitleva kandega selliste kolmandate riikide ja nende osade loetelus, kust on lubatud liitu tuua teatavat värsket liha EMPs kohaldatav tekst

text:
               4.11.2011

               ET

               Euroopa Liidu Teataja

               L 287/32

         KOMISJONI RAKENDUSMÄÄRUS (EL) nr 1112/2011,
   3. november 2011,
   millega muudetakse määruse (EL) nr 206/2010 II lisa seoses Paraguayd käsitleva kandega selliste kolmandate riikide ja nende osade loetelus, kust on lubatud liitu tuua teatavat värsket liha
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset ja artikli 8 punkti 1 esimest lõiku,
   ning arvestades järgmist:

               (1)

               Komisjoni 12. märtsi 2010. aasta määruses (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded, (2) on sätestatud veterinaarsertifitseerimise nõuded inimtoiduks ettenähtud kabiloomade ja hobuslaste teatavate värske liha saadetiste toomiseks liitu. Määrusega kehtestatakse, et selliseid saadetisi võib liitu tuua ainult siis, kui need pärinevad kõnealuse määruse II lisa 1. osas loetletud kolmandatest riikidest, territooriumidelt või nende osadest.

               (2)

               19. septembril 2011 teatas Paraguay Maailma Loomatervishoiu Organisatsioonile (OIE) suu- ja sõrataudi puhangust. Kõnealuse puhangu levikukoht on San Pedro departemang ning seda kinnitasid 18. septembril 2011. aastal tehtud laboratoorsed analüüsid – ensüümimmuunsorptsioonanalüüs ja elektroimmunoülekandebloti analüüs (ELISA ja EITB).

               (3)

               Määruse (EL) nr 206/2010 II lisa 1. osas täpsustatakse, et Paraguayst on lubatud liitu tuua koduveiste värsket liha.

               (4)

               Kuna Paraguayst imporditava värske veiseliha kaudu on oht tuua liitu sisse suu- ja sõrataud ning kuna puuduvad tagatised, mis võimaldavad Paraguay piirkondadeks jaotamist, ei tohiks eelnimetatud importi enam lubada. Seepärast tuleks Paraguay kannet määruse (EL) nr 206/2010 II lisa 1. osas vastavalt muuta.

               (5)

               Seepärast tuleks määrust (EL) nr 206/2010 vastavalt muuta.

               (6)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 II lisa 1. osas asendatakse kanne Paraguay kohta järgmisega:

                  „PY – Paraguay

                  PY-0

                  Kogu riik

                  EQU

                  PY-1

                  Kogu riik, välja arvatud 15 km laiune kindlaks määratud tugeva järelevalvega tsoon välispiiride ääres

                  BOV

                  A

                  1

                  18. september 2011

                  1. august 2008”

   Artikkel 2
   Määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. november 2011

            Komisjoni nimel

            president

         José Manuel BARROSO

      (1)  ELT L 18, 23.1.2003, lk 11.

      (2)  ELT L 73, 20.3.2010, lk 1.


title: Komisjoni rakendusmäärus (EL) nr 964/2012, 18. oktoober 2012 , millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade suhtes

text:
               19.10.2012

               ET

               Euroopa Liidu Teataja

               L 288/11

         KOMISJONI RAKENDUSMÄÄRUS (EL) nr 964/2012,
   18. oktoober 2012,
   millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koosmõjus artikliga 4,
   võttes arvesse nõukogu 7. juuli 2009. aasta määrust (EÜ) nr 614/2009 ovoalbumiini ja laktalbumiini ühise kaubandussüsteemi kohta, (2) eriti selle artikli 3 lõiget 4,
   ning arvestades järgmist:

               (1)

               Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

               (2)

               Kodulinnuliha- ja munasektori ning ovoalbumiini impordihindade määramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

               (3)

               Seetõttu tuleks määrust (EÜ) nr 1484/95 vastavalt muuta.

               (4)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval.

               (5)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1484/95 I lisa asendatakse käesoleva määruse lisas oleva tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 181, 14.7.2009, lk 8.

      (3)  EÜT L 145, 29.6.1995, lk 47.

      LISA

            „I LISA

                        CN-kood

                        Toote kirjeldus

                        Tüüpiline hind
                        (eurot / 100 kg)

                        Artikli 3 lõikes 3 osutatud tagatis
                        (eurot / 100 kg)

                        Päritolu (1)

                        0207 12 10

                        Nn 70 % kanarümbad, külmutatud

                        132,6

                        0

                        AR

                        119,7

                        0

                        BR

                        0207 12 90

                        Nn 65 % kanarümbad, külmutatud

                        130,3

                        0

                        AR

                        126,0

                        0

                        BR

                        0207 14 10

                        Kana ja kuke (liigist Gallus domesticus) kondita tükid, külmutatud

                        274,0

                        8

                        AR

                        220,8

                        24

                        BR

                        328,1

                        0

                        CL

                        230,9

                        21

                        TH

                        0207 14 60

                        Kanakoivad, külmutatud

                        170,0

                        0

                        BR

                        0207 27 10

                        Kalkuni kondita jaotustükid, külmutatud

                        332,0

                        0

                        BR

                        278,1

                        6

                        CL

                        0408 11 80

                        Munakollased

                        424,3

                        0

                        AR

                        0408 91 80

                        Kooreta linnumunad, kuivatatud

                        446,2

                        0

                        AR

                        1602 32 11

                        Kuumtöötlemata tooted kanast ja kukest (liigist Gallus domesticus)

                        279,1

                        2

                        BR

                        312,6

                        0

                        CL

                        3502 11 90

                        Kuivatatud munaalbumiin

                        594,9

                        0

                        AR

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.”


title: Komisjoni rakendusmäärus (EL) nr 446/2013, 14. mai 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               15.5.2013

               ET

               Euroopa Liidu Teataja

               L 130/24

         KOMISJONI RAKENDUSMÄÄRUS (EL) nr 446/2013,
   14. mai 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. mai 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  25,2

                  MA

                  54,9

                  TN

                  104,0

                  TR

                  88,1

                  ZZ

                  68,1

                  0707 00 05

                  AL

                  32,3

                  MK

                  27,7

                  TR

                  132,0

                  ZZ

                  64,0

                  0709 93 10

                  TR

                  135,4

                  ZZ

                  135,4

                  0805 10 20

                  EG

                  52,2

                  IL

                  71,6

                  MA

                  53,8

                  ZZ

                  59,2

                  0805 50 10

                  AR

                  112,4

                  TR

                  106,0

                  ZA

                  110,6

                  ZZ

                  109,7

                  0808 10 80

                  AR

                  120,9

                  BR

                  92,0

                  CL

                  121,5

                  CN

                  92,2

                  MK

                  32,3

                  NZ

                  155,2

                  US

                  202,8

                  ZA

                  113,0

                  ZZ

                  116,2

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2017/713, 20. aprill 2017, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               21.4.2017

               ET

               Euroopa Liidu Teataja

               L 105/12

         KOMISJONI RAKENDUSMÄÄRUS (EL) 2017/713,
   20. aprill 2017,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. aprill 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  260,5

                  MA

                  103,1

                  TR

                  118,6

                  ZZ

                  160,7

                  0707 00 05

                  MA

                  79,4

                  TR

                  154,7

                  ZZ

                  117,1

                  0709 93 10

                  MA

                  78,6

                  TR

                  144,9

                  ZZ

                  111,8

                  0805 10 22 , 0805 10 24 , 0805 10 28

                  EG

                  59,5

                  IL

                  80,6

                  MA

                  48,4

                  TR

                  71,4

                  ZZ

                  65,0

                  0805 50 10

                  AR

                  68,9

                  TR

                  67,2

                  ZZ

                  68,1

                  0808 10 80

                  AR

                  96,7

                  BR

                  116,2

                  CL

                  111,4

                  CN

                  147,6

                  NZ

                  157,3

                  ZA

                  114,6

                  ZZ

                  124,0

                  0808 30 90

                  AR

                  163,2

                  CL

                  170,8

                  CN

                  79,8

                  ZA

                  132,8

                  ZZ

                  136,7

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.